............................................................

............................................................

............................................................

............................................................

Claire Russell Griffiths

Cadeirydd

Bwrdd Rheoli

Cartrefi Cymunedol Gwynedd

24 Ionawr, 2015

I sylw aelodau’r Bwrdd Rheoli

Annwyl aelodau,

**Swydd Cyfarwyddwr Adnoddau a swydd Cyfarwyddwr Asedau ac Isadeiledd**

Rwy’n anfon atoch mewn perthynas â’ch penderfyniad i hepgor medru’r Gymraeg fel cymhwyster hanfodol ar gyfer y ddwy swydd uchod, a thrwy hynny anwybyddu cymal allweddol yn eich Cynllun Iaith Gymraeg.

Mae eich penderfyniad anghyfrifol yn tanseilio statws y Gymraeg oherwydd mae’n -

1. Mynd yn groes i lythyren ac ysbryd eich Cynllun Iaith Gymraeg;
2. Trin y Gymraeg a’r Saesneg yn anghyfartal;
3. Dibrisio’r Gymraeg fel sgil a chymhwyster proffesiynol;
4. Tanseilio gweinyddiad mewnol cyfrwng Cymraeg, a thrwy hynny wrthweithio ymdrechion i greu a chynnal gweithleoedd Cymraeg, ac i sefydlu hawliau siaradwyr Cymraeg yn y gweithle;
5. Porthi agweddau negyddol tuag at yr iaith, ac ychwanegwyd at hynny drwy wfftio cyngor Comisiynydd y Gymraeg a’i chais i chi oedi gyda’r broses recriwtio hyd nes y byddai wedi cwblhau ei hymchwiliad.

Rwyf o’r farn y dylid gwrthdroi’r penderfyniad niweidiol hwn, oherwydd y mae’n gam ac iddo oblygiadau difrifol a phellgyrhaeddol. Dylid ail-hysbysebu’r ddwy swydd gan nodi bod y gallu i ddefnyddio’r Gymraeg yn gymhwyster hanfodol.

Edrychaf ymlaen at glywed gennych.

Yn gywir,

.......................................

.......................................